**Табела 5.2А Спецификација стручне праксе**

|  |
| --- |
| Студијски програм/студијски програми: Основне академске студије англистике |
| Врста и ниво студија: Основне академске студије |
| **Наставник или наставници задужени за организацију стручне праксе**  Татјана В. Пауновић (ментор), Нина Љ. Лазаревић (ментор), Љиљана В. Марковић (ментор), Мср Ема Н. Живковић (ментор), и наставник из средње или основне школе (тутор) са којом Филозофски факултет има потписан уговор о сарадњи. |
| Број ЕСПБ: 6 |
| Услов: Положени *Савремени енглески језик 3* и *4*, одслушана *Методика наставе енглеског језика 1* |
| **Циљ**   * Стицање функционалних и практичних знања из области наставе енглеског као страног језика; * Упознавање са организацијом и реализацијом наставе на различитим нивоима образовања у школским установама; * Разумевање и критичко промишљање процеса планирања, организовања и реализације наставе енглеског као страног језика. |
| **Очекивани исходи**   * Повезивање теоријских знања из области методике наставе страног језика и образовне педагогије са могућностима за њихову примену у конкретној наставној пракси; * Развијање компетенција наставника енглеског језика као рефлексивног практичара – развијање способности за критичку рефлексију и примену стечених увида у планирању и реализацији наставе; * Оспособљавање за успешну опсервацију и анализу наставних часова енглеског као страног језика, како у домену планирања, тако и у домену реализације планираног, у свим релевантним аспектима, укључујући и селекцију, градирање и кохерентно повезивање наставних активности примерених узрасту и нивоу знања ученика; * Разумевање процеса планирања, праћења и евалуације у настави енглеског као страног језика. |
| **Садржај стручне праксе**  Стручна пракса обухвата опсервацију, критичку анализу и рефлексивно промишљање наставе енглеског као страног језика на различитим нивоима основношколског и средњошколског узраста, планирање наставних јединица применом разноврсних методичких приступа и наставних метода и техника, израду детаљних планова часова, и критичко промишљање могућих проблема у реализацији планираног, уз предлагање могућих решења. |
| **Методе извођења**  Стручна пракса се реализује кроз:   * Упознавање са организацијом наставе у основној или средњој школи. * Упознавање са стандардима и елементима опсервације наставне праксе, као што су: коришћење наставних материјала, организација простора и планирање времена у реализацији часа, тип интеракције (индивидуални, групни, рад у пару, интеракција између ученика и између наставника и ученика, и слично). * Израду детаљних планова часова уз консултације са ментором, уз прецизно дефинисање наставних циљева и исхода часа, доминантног метода или елемената различитих метода, језичке вештине које су у фокусу часа, и технике и активности којима се циљеви реализују. * Критичку анализу различитих планова часова и рефлексивно промишљање начина на који се недостаци уочени у пракси могу кориговати, уз повезивање са теоријским и практичним знањима стеченим у области методике наставе енглеског као страног језика. |
| **Оцена знања (максимални број поена 100)** |
| Оцена стручне праксе формира се на основу писаних извештаја студента о реализацији задатака, на основу увида у планове часова студента, као и на основу завршног извештаја који студент подноси, а који садржи детаљну критичку анализу студентског плана часа, уз рефлексивно промишљање и аргументацију поткрепљену теоријском литературом из методике наставе енглеског језика. |
| Максимална дужна 1 страница А4 формата  **Ако у студијском програму постоји стручна пракса тада је обавезно дати описе који се траже** |